Azər Aydəmir

Azər Aydəmir () — Azərbaycan aktyoru, ssenaristi, prodüseri.

 Həyatı 
Azər Aydəmir 24 iyul 1986-cı ildə Bakı şəhərində anadan olub. 46 saylı orta məktəbi bitirib. Məktəb illərində məktəbin KVN komandasının kapitanı olub. Ailəlidir, 1 övladı var.

Aktyorun əsli Xızıdandır. Atası yüz il bundan qabaq Altıağaca köçən malakan sülaləsindəndir. Ata nənəsi rus, anası isə dağlıdır, Əmbizlər kəndindən.

 Fəaliyyəti 
Məktəbi bitirdikdən sonra, Azərbaycan Dövlət İqtisad Universitetinin maliyyə-kredit fakültəsində natamam ali təhsil almışdır. Köç və karyera artımı səbəblərindən birinci kursda təhsildən ayrılmışdır. İlk fəaliyyət illərində Azəravtoyol QSC nin nəznində olan, "Azərbaycan Yolları", "Zirvə Yolu", "Revanş" qəzetlərində müxbir kimi çalışmışdı. Sonradan tanınmış neft jurnalı olan "Caspian Energy" də, müxbir və reklam meneceri kimi fəaliyyət göstərmişdi. 2005-ci ildən bir sıra avtomobil şirkətlərində PR və Marketing meneceri vəzifəsində çalışıb. 2008-ci ildə Zirvə Motors (İsuzu) Şirkətinin direktoru işləyib.

2005-ci ildən 2014-cü ilə kimi paralel olaraq restoran və otelcilik fəaliyyəti ilə məşğul olub. Bakının tanınmış karaoke klublar şəbəkəsinin (Z CLUB) əsasını qoyub. İctimaiyyət tərəfindən tələbolunan tədbirlər təşkilatçı kimi fəaliyyət göstərib.

2009-cu ildən etibarən aktyorluq fəaliyyətinə başlayıb. İlk olaraq bir sıra reklam və kliplərdə çəkilən Azər Aydəmir 2010-cu ildən mütəmadi olaraq filmlərə, seriallara çəkilir. O, 2012-ci ildə "Xoca" filmində Yuri Kovalyov obrazı ilə tanınıb. Buna baxmayaraq aktyor fəaliyyətini ilk olaraq İctimai Televiziyada yayımlanan "Döngələr" serialı ilə başlayıb. Hal-hazırda aktyor 50-dan çox filmdə çəkilib.

Azər Aydəmir 2018-ci ildən etibarən bir sıra film və serialların, ssenari müəllifi kimi də çıxış edir. 2019-cu ildən Azercell şirkətinin uğurlu rebrendinqindən sonra, Azər Aydəmir Azercell Telekomun rəsmi səsi seçilib. Aktyorluq fəaliyyəti ilə paralel olaraq, hal-hazırda Azər Aydəmir, İctimai Televiziyanın rəsmi səsi və simalarından biridir. Həmçinin A. Aydəmir Çex respublikasının avtomobil markası olan Skoda brendinin Azərbaycan üzrə səfiri olmuşdur. Ölkə üzrə sima üzərindən marketinq və "səfirlik" fəaliyyəti bir ilk, həmçinin uğurlu sayıldığına görə A. Aydəmir 01.08.2025 ci il tarixdən etibarən Mercedes-Benz markası ilə uzun müddətli sima anlaşması imzalamaşdır və uğurlu keçid etmişdir. İctimai Televiziya ilə fəaliyyəti isə gündəlik sosial-analitik Sabaha Saxlamayaq axşam tok-şousunun aparıcılığı ilə başlayıb. (2019–2021) Bundan əlavə (Discovery Science) tv kanalının "How the universe works" lisenziyalı layihəsinin İctimai TV də yayımlanan "Kainat necə qurulub" verilişinin Azərbaycan versiyasına aparıcılıq edib. Azər Aydəmir ssenarist və aktyor olmaqla paralel 2025 ci ildən başlayaraq ciddi şəkildə prodüserlik sənətinə də maraq göstərir və 01.01.2025 ci il tarixdə "Aydemir Entertainment" MMC şirkətinin əsasını qoyur. Şirkətin gələcək planları Azərbaycanda keyfiyyətli kontent (filmlər və seriallar) istehsal etməkdir. Şirkətin ilk məhsulu rejissor və ssenarist Əlixan Rəcəbovun ərsəyə gətirdiyi "Kabab, Şərab, Hesab" qara komediyasıdır.
Azər Aydəmir həmçinin psixologiya və ezoterika ilə yaxından maraqlanır. Onun hər həftə AvtoFm 107.7 dalğasında yayımlanan "Qarışıq Fəlsəfə" layihəsi inancsız və dinə skeptik yanaşan insanlarda böyük maraq oyadıb və yüzlərlə insanın yenidən özünə və həyata sevgisini bərpa edib. Həmin verilişdə aktyor ezoterik fəlsəfi söhbətlər edir. 

 Mükafatları 
"Müasir Audiovizual Baxış" mükafatı — 26 yanvar 2022

 Filmoqrafiya 
Aktyor kimi

 Ağabəyovlar (film, 2012-2014) (bədii serial) – Kamran Ağabəyov
 Döngələr (teleserial, 2012) (bədii serial) – Kürən
 Xoca (film, 2012) (tammetrajlı bədii film) – Yuri Kovalyov
 Həyat çiçəyi (film, 2013) (bədii serial) – Yunis
 Tək olanda qorxma... (teleserial, 2013) (bədii serial) – Yevgeni
 Mən evə qayıdıram (film, 2014) (tammetrajlı bədii film) – baş leytenant Timur Losev
 Sərnişin (qısametrajlı film, 2014) – Avtomobilli yolcu
 Bakı, mən səni sevirəm (film, 2015) (kinoalmanax) – Oqtay
 Dərs (film, 2015) (tammetrajlı bədii film) – Oqtay
 Dmitrov küçəsi 86 (film, 2015) (qısametrajlı bədii film) – Cəmilin dostu
 Xəzər Atlantidası (film, 2015) (qısametrajlı bədii film) – Oqtay
 Qanlı Yanvar (film, 2015) (tammetrajlı bədii film) – Mehdi
 Zabit şərəfi (film, 2015) (qısametrajlı bədii film) – Seymur
 Sənin deyil (film, 2016) (bədii serial) – Vüqar
 Qayıdış (film, 2016) (tammetrajlı bədii film) – Arif
 Məryəm (teleserial, 2016) (bədii serial) – Zaur
 Pərdə (film, 2016) (tammetrajlı bədii film) – Fuad
 Postskriptum (film, 2016) (qısametrajlı bədii film) – Robert Nobel
 Don Marleone (film, 2017) (tammetrajlı bədii film) – Mayor Ərəstun
 Şekspir (film, 2017) (qısa metrajlı film) — Ər
 Xənnas (film, 2017) (tammetrajlı bədii film) – Rus zabiti
 Nazlı (film, 2017) (tammetrajlı bədii film) – Gülən adam
 Dəniz suyu içən it (film, 2017) – Azər
 Kəklikotu (film, 2017) – Polis serjantı
 Fəlakət (film, 2018) – Vahid
 Əlvida, Şmidt! (film, 2019) – Emil Şmidt
 Dağıntılar Altında (teleserial, 2019) – Teymur
 Sevgi Romanı (film, 2020) – Xanlar
 Yad gəlin (teleserial, 2019) – Yasin
 İblis (qısa metrajlı film, 2020) – Çingiz
 Luger (qısa metrajlı film, 2020) – Vüqar
 Faberge (qısa metrajlı film, 2021) – Administrator
 Olimpia (film, 2021) – baş leytenant Dəmir
 Həmrəylik Günü (tam metrajlı film, 2022) – Azər
 Sonuncu Şam Yeməyi (tam metrajlı film, 2022) – Müasir molla
 Əqrəb mövsümü (teleserial, 2022) – Rauf Eyvazov
 Həyat, deyəsən, gözəldir (film, 2022) – Masi
 Viktoriya (film, 2023) – Zaur
 Mən Burada Tək Olmuşam (film, 2023) – Samir
 Sərnişinlər (film, 2023) — Taksi sürücûsü
 Doğma torpaq (film, 2023) – Patison
 Çılpaq (film, 2023) – Çingiz
 Apatiya (film) — Aqlay
 Alatava (film, 2024) — Vidadi
 Ifritə 2-ci seriya (serial, 2024) - Aydın (qonaq aktyor)
 Şirin 17 ci bölüm (serial, 2024) - Hikmət
 Sifariş (film, 2025) - Mehman 
 Apatiya 2 (film, 2025) - Aqlay
 Əqrəb mövsümü "İki dünya bir olsa da" (teleserial, 2025) - Rauf Eyvazov
 Otel Loo (film, 2025) - Murad
 Bəlkə də... (film, 2025) - Manyak
 Zəfər rəqsi (film, 2025) - Cəlal
 Marytale. İnklüziv möcüzələr (film, 2025)
 Qırmızı zona (teleserial, 2026) - Rəşad
 Kabab, şərab, hesab (film, 2026) - Nazim
 Borc (film, 2026) - Azər Rejissor

Ssenari müəllifi kimi
 Sevgi Romanı (film, 2020)
 Viktoriya (film, 2022)
 O Kafe Storieslər (qısa film, 2023)
 Həmrəylik Günü (film, 2023)
 Əqrəb mövsümü (teleserial, 2023)
 Əqrəb mövsümü "İki dünya bir olsa da" (teleserial, 2025)  
 Əqrəb mövsümü "Üç meymun" (teleserial, 2026) 
 İslahat (teleserial, 2026)

Quruluşçu rejissor kimi
 O Kafe Storieslər (YouTube filmi)

İkinci Rejissor kimi
 Pərdə (film, 2016)
 Şər qarışanda (film, 2016)

Aparıcı kimi
 "44 gün – Zəfər Yolu" (İTV, 5 hissə, 2020)
 Sabaha Saxlamayaq (İTV, 267 buraxılış 2019–2021)
 12-ci Sinif (YouTube layihəsi)
 Qarışıq Fəlsəfə (radio layihəsi, AvtoFM-107.7)
 Kainat Necə Qurulub – Azər Aydəmirlə (İTV, 36 hissə, 2022–2023)
 Qrossmeyster — Heydər Əliyev (İTV, 3 hissə, 2023) — aparıcı
 Hər şey yaxşı olacaq (sənədli film)  - Aparıcı (İTV, 1 hissə)

Filmi səsləndirən kimi
 Spark. Bəşəri qəhrəman (film, 2017)
 Nazik Mətləb – Müəllim (Rüstəm Cəbrayılov) (film, 2021)
 Oğul – Əsas mətni səsləndirən, Natiq Qasımovun əziz xatirəsinə (Rej – Karan Singh, İngiltərə) (film, 2022)
 Zəhər Tuluğu – Adil "Rus dili versiyası" (Rej – O. Mərdan, T. Yüzbəyov) (film, 2021)
 Transilvaniya oteli (cizgi filmi, 2012) – Canavar (İctimai TV)

 İstinadlar 

 Xarici keçidlər 

Kateqoriya:Azərbaycan aktyorları
Kateqoriya:Malakanəsilli azərbaycanlılar
Kateqoriya:Azərbaycan ssenaristləri
Kateqoriya:Azərbaycan prodüserləri
Kateqoriya:Azərbaycanın televiziya aparıcıları
Kateqoriya:XXI əsr Azərbaycan aktyorları